Scrubs

Scrubs — yosh shifokorlarning ishi va hayotiga bagʻishlangan komediyaviy/komediyaviy-dramatik amerikan televizion seriali (sitkom). Serial Bill Lawrence tomonidan yaratilgan boʻlib, «Touchstone Television» telekompaniyasi tomonidan produsyerlangan.

Serial premyerasi 2-oktyabr 2001-yili NBC kanalida boʻlib oʻtgan. Shouni suratga olish jarayonlari hozirgi kunga qadar davom etmoqda. 2007-yil, 25-oktyabr kuni NBC kanalida serialning oxirgi, yettinchi epizodining premyerasi boʻlib oʻtdi.

Qahramonlar va aktyorlar

Bosh qahramonlar 

 Doktor John Dorian (Jon Dorian yoki shunchaki "J.D.", aktyor Zach Braff — tibbiyot kollejini endigina tugatgan va serial boshlanishida «Sacred Heart» klinikasiga intern sifatida kelgan yosh shifokor. Uning soʻzlaridan bayonot olib boriladi.
 Doktor Christopher Duncan Turk (Kristofer Dunkan Tyork, aktyor Donald Faison) — jarroh, John Dorianning eng yaqin doʻsti. Ular tibbiyot maktabida birga oʻqishgan, kollejdagi oʻqish paytida bir xonada yashashgan va bir klinikaga ishga kirishgan.
 Doktor Elliot Reid (Elliot Rid, aktrisa Sarah Chalke) — yana bir yosh shifokor. U Turk va J.D. bilan ularning birinchi ish kunida tanishadi. Tez orada doʻstlashishadi. Bundan tashqari, serial boshlanishidan oz oʻtmay Elliot va J.D. orasida romantik munosabatlar paydo boʻladi va ular u yoki bu holda butun serial davomida oʻzlari haqida eslatib turishadi.
 Carla Espinosa (Karla Espinosa, aktrisa Judy Reyes) — klinikaning bosh hamshirasi, u katta ish tajribasiga ega va atrofdagilarga maslahat berishni yaxshi koʻradi. U Dorian, Turk va Elliotga yangi ish joyida moslashishga yordam beradi va tez orada ular doʻstlarga aylanadilar. Uchinchi mavsum oxirida Carla va Turk turmush qurishadi, vaqt oʻtib farzandli ham boʻlishadi.
 Doktor Percival «Perry» Cox (Persival Koks, «Perri». Aktyor John C. McGinley) — klinikaning eng tajribali shifokorlaridan biri, keyinchalik — ordinaturaning boshligʻi. Ogʻir feʼl-atvoriga qaramay, Cox vaqti-vaqti bilan J.D., Turk va Elliotga qiyin vaziyatlardan chiqishda yordam beradi. John Dorian uni oʻzining murabbiysi, oʻzini esa — uning protejesi deb hisoblaydi.
 Doktor Robert Kelso (Robert «Bob» Kelso, «Bob». Aktyor Ken Jenkins) — klinikaning bosh shifokori, doimo Cox bilan kelishmovchiliklari bor. Klinika xodimlari orasida oʻzining ularga boʻlgan munosabati tufayli mashhur emas.
 Farrosh (aktyor Neil Flynn) — tibbiyotga aloqasi boʻlmagan yagona bosh qahramon, ammo u vaqti-vaqti bilan sujet rivojiga taʼsir qiladi.

Ikkinchi darajadagi rollar 
 Robert Maschio — Dr. Todd Quinlan (Doktor Todd Kuinlen) — jarroh (85 ta epizod)
 Aloma Wright — Laverne Roberts (Lavern Roberts) — hamshira (77 ta epizod)
 Christa Miller — Jordan Sullivan (Jordan Sallivan) — doktor Coxning sobiq xotini, klinika direktorlar kengashining aʼzosi (65 ta epizod)
 Sam Lloyd — Theodore «Ted» Buckland (Teodor «Ted» Baklend) — gospitalning attorneyi (62 ta epizod)
 Johnny Kastl — Dr. Doug Murphy (Doktor Dag Myorfi) — patologoanatom (41 ta epizod)
 Travis Schuldt — Keith Dudemeister (Keyt Dudemeyster) — klinika xodimi (22 ta epizod)
 Charles Chun — Dr. Wen (Doktor Ven) — jarroh (20 ta epizod)
 Michael Hobert — Lonnie (Lonni) — klinika xodimi (14 ta epizod)
 Scott Foley — Sean Kelly (Shon Kelli) (11 ta epizod)
 Tara Reid — Danni Sullivan (Denni Sallivan) — Jordanning singlisi (11 ta epizod)
 Heather Graham — Dr. Molly Clock (Doktor Molli Klok) — psihiatr (9 ta epizod)
 Elizabeth Banks — Dr. Kim Briggs (Doktor Kim Briggs) — urolog (8 ta epizod)

Mavsumlar va epizodlar

Saundtrek 
Serial turli xil yoʻnalishlardagi musiqaga boy. Serialning bosh mavzusi Lazlo Bane guruhi tomonidan ijro etilgan va dastlab «All the Time In the World» albomida chiqarilgan «Superman» kompozitsiyasidir.

Havolalar 
 Serialning rasmiy sayti 
 «Klinika»  «MTV — Rossiya» kanalining saytida 
 Scrubs NBC kanalining saytida 

AQSh teleseriallari
Tibbiyotga oid teleseriallar
2001-yil teleseriallari
Komediyaviy teleseriallar
Scrubs (teleserial)
NBC dasturlari
American Broadcasting Company dasturlari
Ingliz tilidagi televizion shoular
2000-yillar teleseriallari
2010-yillar teleseriallari